ועדת הכספים, כנסת 24, פרוטוקול מספר 153, 2021-11-22 13:30

אלכס קושניר: תודה רבה.

אלכס קושניר: טוב, אני מחדש את הישיבה ואני עובר לסעיף השני בסדר היום – שינויי בתקציב לשנת 2021.

אלכס קושניר: מי רוצה להציג?

אלכס קושניר: שם ותפקיד לפרוטוקול בבקשה.

דן נימני: דן נמני, רפרנט בטחון באגף התקציבים.

דן נימני: פניה תקציבית נועדה לתקצוב בסך של 10.2 מיליארד ₪ וההרשאה להתחייב, עבור חתימה על פרויקט קריית המודיעין בתוכנית מעבר צה"ל לנגב, בהתאם להחלטת הממשלה שמספרה 2392, מיום ה-4 בינואר 2015.

אלכס קושניר: תסביר.

דן נימני: ההרשאה נועדה בעצם לחתימה על קריית המודיעין כחלק מפרויקט של מעבר צה"ל לנגב.

דן נימני: סך ההרשאה כפי שאמרתי הוא 10.2 מיליארד ₪, כאשר ההוצאה בגין ההכשרה אמורה להתפרס על לשנת 2047.

אלכס קושניר: אוקיי.

דן נימני: החלוקה נעשית ככה: חמישה מיליארד ו-134 מיליון ₪ בהרשאה לטובת הקמה של הפרויקט, עוד מיליארד ו-471 מיליון ₪ בעבור עלויות המימוש של הפרויקט ועוד שלושה מיליארד ו-595 מיליון ₪ עבור עלויות התפעול של הפרויקט, כאשר המזומן עצמו, רובו יוצא החל משנת 2026 ואילך, זו בגדול התוכנית ויש פה באמת נציגים.

אלכס קושניר: מה קורה עם התקציבים, מאיפה אתם מביאים את הכסף?

דן נימני: זה בהמשך להחלטת ממשלה, כל שנה זה מתוקצב בהתאם לביצוע.

דן נימני: כרגע זו רק ההרשאה, אבל התקציב ורוב הכסף יוצא בפריסה יחסית שווה עד לשנת 2047.

אלכס קושניר: אני מבין, אבל בשנה הבאה מאיפה יוצא הכסף?

אלכס קושניר: יש כבר תקציב?

דן נימני: שנה הבאה יוצא סכום מאוד מאוד נמוך של שתי מיליון ₪.

אלכס קושניר: אוקיי, וזה מה זה?

אלכס קושניר: תכנון?

דן נימני: זה רובו לתכנון כן.

אלכס קושניר: בבקשה, רק שם ותפקיד לפרוטוקול.

אתי גיאת: שלום, שמי אתי חכם גיאת, אני ראש ענף תקציבי תשתיות ופרויקטים באגף התקציבים במשרד הביטחון.

אתי גיאת: בעצם למעשה מרגע החתימה על הסכם הזיכיון, מתחילים תשלומי מענקי ההקמה.

אתי גיאת: בפרויקט קריית המודיעין אנחנו למעשה מאשרים כרגע את החתימה על הסכם הזיכיון שממומש כפרויקט PPP, שזה אומר Public Privet Partnership.

אתי גיאת: זה סוג מכרז שמהרגע שהוא משולם, משנת 2022, מתחיל למעשה תשלום על מענק ההקמה.

אתי גיאת: התשלום על מענק ההקמה פרוס לאורך ההקמה של הפרויקט ולאחר מכן אנחנו ממשיכים לשלם גם תשלומים של הקמה וגם תשלומים של תפעול קדימה שפרוסים למעשה עד לשנת 2047 – מועד סיום ההסכם.

אלכס קושניר: מה אתם עושים עם השטחים שאתם מפנים, אתם יודעים?

אתי גיאת: השטחים שמתוכננים להיות מפונים, בגלל שזה פרויקט של אגף המודיעין, אלה שטחים שאגף המודיעין מפנה ממרכז הארץ כמו גלילות ועוד בסיסים אחרים במרכז הארץ, שהם ישווקו באמצעות מקרקעי ישראל לטובת פיתוח וקידום לשטחים של מסחר מגורים ותעסוקה וזה מבוצע על ידי רשות מקרקעי ישראל.

אלכס קושניר: אוקיי ומתי החייל הראשון ידרוך בקריית המודיעין בנגב?

אתי גיאת: לפי לוח הזמנים המתוכנן, החייל הראשון ידרוך על קריית המודיעין אנחנו מאוד מקווים כבר בשנת 2026.

אלכס קושניר: 2026?

אלכס קושניר: עוד 4 שנים.

אתי גיאת: לוח הזמנים המתוכנן הוא 2026 עד 2028.

אלכס קושניר: כמה שטח הולכים לפנות?

אתי גיאת: הנתון של השטח לפינוי אני יכולה לבדוק את זה.

אלכס קושניר: סדר גודל, לא אבדוק אותך על מטר מרובע.

אתי גיאת: סכום מאוד מאוד משמעותי של דונמים, אני אבדוק את הנושא ואעדכן.

אלכס קושניר: אוקיי.

אלכס קושניר: יש לנו עוד מישהו שרוצה לדבר?

אלכס קושניר: ראיתי שסמנכ"ל רשות מקרקעי ישראל בזום, יאיר כרמלי.

אלכס קושניר: בעצם מה שאנחנו הולכים לעשות כאן, זה לאשר העברה תקציבית הרשאה להתחייב, של 10.2 מיליארד ₪, עבור הקמת קריית המודיעין בנגב.

אלכס קושניר: המהלך הזה, אני מבין שהוא מהלך שתוכנן כבר לפני הרבה מאוד זמן וסוף סוף אנחנו עומדים לקראת המימוש שלו.

אלכס קושניר: ההעברה הזאת והאישור שלה יאפשר בעצם את התחלת התהליך ולכן אני חושב שמדובר בצעד מאוד מאוד חשוב ואני מבקש להעלות את זה להצבעה.

משה גפני: מה כבר הסבירו?

אלכס קושניר: כבר הסבירו הכל?

אלכס קושניר: כן, אתה רוצה לשמוע שוב אני אשמח אם תרצה.

אלכס קושניר: תסבירו בבקשה בשתי מילים עבור חבר הכנסת גפני.

משה גפני: כן אם אפשר.

משה גפני: אנחנו מהאופוזיציה, אני לא יודע אם אתם יודעים, זה משהו איזה קוד צבאי ואנחנו לא נצביע נגד אם אכן.

דן נימני: פניה תקציבית נועדה לתקצוב בסך של 10.2 מיליארד ₪ וההרשאה להתחייב, עבור חתימה על פרויקט קריית המודיעין.

משה גפני: זה מה שהממשלה הקודמת החליטה?

אתי גיאת: כן.

אתי גיאת: החלטת הממשלה בנושא התקבלה בשנת 2015.

ינון אזולאי: זה בעיקר השאלה של הרב גפני, האם זה מה שהממשלה הקודמת החליטה.

אתי גיאת: החלטת הממשלה בנושא התקבלה בשנת 2015.

אלכס קושניר: ב-2015?

אלכס קושניר: ורק עכשיו מממשים?

ינון אזולאי: כלומר זה השינוי שלהם?

ינון אזולאי: מה אתה אומר?

אלכס קושניר: אתה מבין?

משה גפני: רגע, אבל עבר כסף לזה כאן בוועדה.

אתי גיאת: יש כמה פרויקטים במסגרת הפרויקט של מעבר צה"ל לנגב והפרויקטים גם מתקדמים.

אתי גיאת: הפרויקט הגדול המשמעותי שנותר לנו עוד לחתום עליו ולקדם אותו זה פרויקט קריית המודיעין, שהוא למעשה זה הפרויקט של העברת אגף המודיעין דרומה מהבסיסים במרכז הארץ לשטח בלקית, מצד לחורה ושורה ואזור התעשיה בעומר.

משה גפני: כן, כן אני יודע על מה מדובר.

משה גפני: אבל תגידי, זה לא הולך לוועדה המשותפת?

אלכס קושניר: אין וועדה משותפת.

ינון אזולאי: לא, זהו.

אלכס קושניר: וועדה משותפת היא רק לצורך התקציב.

משה גפני: לא אני שואל.

יעל אגמון: הכסף מתוקצב בסעיף 51, שהוא סעיף אזרחי ולכן אין צורך בוועדה המשותפת.

אלכס קושניר: טוב.

משה גפני: אנחנו לא מתנגדים.

אלכס קושניר: כבר טוב.

אלכס קושניר: יעל את רוצה להוסיף משהו?

יעל אגמון: אני רק אגיד את מה שסמנכ"ל רשות מקרקעי ישראל אני מניחה שהיה אומר, המעבר הזה הוא מעבר מאוד משמעותי לשוק הדיור במרכז הארץ.

משה גפני: לא הבנתי על מי את מדברת?

משה גפני: מי היה צריך להיות?

יעל אגמון: סמנכ"ל רשות מקרקעי ישראל, הייתה תקלה בזום מול סמנכ"ל תקציבים של רמי.

יעל אגמון: לא, הוא לא היה צריך להיות.

יעל אגמון: אני רק אגיד שמבחינת שוק הנדל"ן במרכז הארץ מדובר בבשורה משמעותית, מעבר לכך שהקרקע עצמה שווה כמה עשרות אלפי יחידות דיור.

יעל אגמון: העברת אגף המודיעין לנגב תאפשר גם הסרת מגבלות בניה שקיימות באזור ולכן בעצם יש פה מכפיל כוח מאוד משמעותי בתחום הדיור וזו באמת בשורה גדולה.

משה גפני: כמה יחידות דיור יקומו?

יעל אגמון: עשרות אלפים.

אלכס קושניר: מדובר בשטחים מאוד גדולים שם ל בסיסים במרכז הארץ.

יעל אגמון: אני אם אתה רוצה, אני יכולה לבדוק גם את המספר המדויק תיכף, אבל זה יש פה, צריך להבין שהשטח עוד לא עבר תכנון.

יעל אגמון: אז צריך רגע, יש כרגע איזו שהיא הערכה וכשהוא יעבור וועדת תכנון אז ידעו יותר, אבל ההערכה היא על הרבה מאוד יחידות דיור וזו בשורה גם לנגב וגם.

אלכס קושניר: טוב.

אלכס קושניר: אז אני חושב שמדובר במהלך מבורך שהוא גם עבור צה"ל, גם עבור תושבי הנגב וגם עבור תושבי המרכז.

אלכס קושניר: אנחנו הולכים לפנות הרבה מאוד שטחים לצורך בניית דירות לאותם זוגות צעירים שדנו עליהם בדיונים הקודמים וכלן אני מעלה את ההעברה התקציבית מספר אחת להצבעה, מי בעד?

אלכס קושניר: אושר ההעברה התקציבית אושרה והתקבלה, תודה רבה.

ינון אזולאי: רק שאלה קטנה, אני רוצה שההצבעה תעבור רק יש לי שאלה.

ינון אזולאי: המקום שעכשיו מפונה בעצם, זה חוזר לרשות מקרקעי ישראל?

יעל אגמון: כן.

יעל אגמון: מפונים מספר בסיסים צבאיים והקרקע שלהם חוזרת לרשות מקרקעי ישראל.

ינון אזולאי: ולאן הם הולכים?

ינון אזולאי: גם למקום של רשות מקרקעי ישראל?

יעל אגמון: לא הבנתי את השאלה.

ינון אזולאי: לאן הם הולכים?

ינון אזולאי: הרי אתם בונים, הבסיסים האלה שמפונים לאן - - -.

אלכס קושניר: זו קרקע מדינה, זה הולך לרשות מקרקעי ישראל.

יעל אגמון: הם עוברים לדרום.

ינון אזולאי: ושם זו גם קרקע של המדינה, של רשות מקרקעי ישראל, נכון?

יעל אגמון: נכון.

ינון אזולאי: עכשיו, הקרקע שם עולה יותר.

ינון אזולאי: אה סליחה, עולה פחות מאשר פה.

ינון אזולאי: אולי שיוציאו באיזה שהוא זיכוי יותר, אולי גם חשבו להוציא המחירים יותר זולים מאשר איך שהם מתנהגים במשך כל הזמן עם הקרקעות?

ינון אזולאי: את נציגת רשות מקרקעי ישראל?

יעל אגמון: לא.

יעל אגמון: אני רכזת ביטחון באגף התקציבים, אני אחראית על תקציב הביטחון.

אלכס קושניר: אתה לא מכיר את יעל אגמון?

ינון אזולאי: ראיתי אותה מספר פעמים, אבל עכשיו בלי המסכה על הפנים אני יכול להגיד.

יעל אגמון: אני אחראית על תקציב הביטחון.

יעל אגמון: אני יכולה לשאול את השאלה הזאת את רשות מקרקעי ישראל.

יעל אגמון: אבל צריך להגיד.

ינון אזולאי: התשובה שתקבלי מהם זה שהם מפסידים וזה.

יעל אגמון: האופן שבו ההסכם אל מול צה"ל עובד, בסדר?

יעל אגמון: שבסוף לזה נועדה הפנייה, היא שבעצם יש פה בעצם מהלך של העתקת מחנות, אבל בנוסף גם התעצמות יחסית משמעותית לצבא ולכן העלות ממומנת גם מתוך תקציב הביטחון וגם מתוך אוצר המדינה וגם מתוך תקציב רשות מקרקעי ישראל.

יעל אגמון: עכשיו תקציב רשות מקרקעי ישראל - - - .

ינון אזולאי: טוב, אבל את זה למשל תקציב רשות מקרקעי ישראל היה צריך לממן.

ינון אזולאי: לא רק זה, כי הוא רשות בפני עצמה שהוא מרוויח כסף.

ינון אזולאי: שם היה צריך לעשות סדר, תשמע, באמת עכשיו אני אומר.

ינון אזולאי: אם אתם רוצים באמת לעשות שינוי – זה שינוי ברשות מקרקעי ישראל.

ינון אזולאי: אני אומר לך ותשאל את המנכ"ל בלינקוב, תשאל אותו ותאמין לי אני לא שאלתי אותו, אבל אם תשאל אותו בארבע עיניים כשאף אחד לא שומע אותו, הוא ידבר איתך ויפתח על רשות מקרקעי ישראל כמה שצריך.

אלכס קושניר: טוב.

אלכס קושניר: תודה רבה, אנחנו יוצאים להפסקה וחוזרים בשעה 13:55 על ההצבעה על הרוויזיה.

אלכס קושניר: תודה רבה.